Ce trebuie să știm despre noile restricții adoptate de Guvern.
De mâine, purtarea măștii devine obligatorie în toată țara. Magazinele se vor închide la ora 21:00. Toate școlile trec în scenariul roșu. Rămân deschise doar creșele și afterschool-urile.
Când credeam că viața va reveni la normal, de mâine intră în vigoare noi restricții. Este ultima zi în care ne mai putem bucura de o plimbare fără mască pe stradă, dacă localitatea are o rată de infectare mai mică de 3 cazuri la mia de locuitori.Vom putea ieși noaptea pe stradă doar dacă avem vreo urgență sau trebuie să mergem la serviciu. Iar în aceste situații trebuie să avem neapărat o declarație pe proprie răspundere. Se poate scrie de mână sau folosi varianta standardizată.Avem deja experiența declarațiilor din primăvară, așa că nu este ceva nou. În plus, magazinele se vor închide la ora 21. După această oră vor mai rămâne deschise doar farmaciile și benzinăriile. De asemenea, vor fi permise și livrările la domiciliu.Masca va trebui purtată peste tot, atât în spațiile închise, cât și cele deschise. Indiferent de rata de infectare din localitate. Până acum, masca era obligatorie în spațiile deschise doar dacă rata era de peste 3 cazuri la mie. Acum, masca este obligatorie și atunci când sunt puține cazuri de Covid într-o localitate.Toate școlile se închid începând de mâine, iar cursurile se vor face doar online. Se va întâmpla chiar și acolo unde școlile erau în scenariul verde. În schimb, rămân deschise creșele și after-school-urile.